Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: 46/1994. (X. 21.), a 39/1999. (XII. 21.) AB határozatok
Paragraph Index: 575

46/1994. (X. 21.), a 39/1999. (XII. 21.) AB határozatok rendelkezõ részeiben, legutóbb pedig a 32/2003. (VI. 4.) AB határozatban.] Elõzetes normakontroll keretében azonban az Alkotmánybíróság az Országgyûlés által megszavazott törvénynek a köztársasági elnök által kifogásolt rendelkezéseit vizsgálja. Nincs érvényesen létrejött jogszabály, mivel a törvény kihirdetése és közzététele a köztársasági elnök vétója következtében elmaradt. Az alkotmánybírósági eljárás tárgyát képezõ normaszöveg tehát nem része a hatályos jognak, ennek megfelelõen az Alkotmánybíróság fogalmilag nem lehet tekintettel annak kíméletére. Ezt állapította meg az Alkotmánybíróság a 64/1997. (XII. 17.) AB határozatában is, utalva arra, hogy az elõzetes normakontroll hatáskörben hozott döntés „vagy »érintetlenül« engedi át a vizsgált törvényjavaslatot a törvényhozási eljárás utolsó szakaszába, a zárószavazásra, vagy — alkotmánysértés megállapítása esetén, a tartalmi követelmények megállapításával — jogalkotási feladatot határoz meg a törvényhozás számára.” (ABH 1997, 380, 387.) Mindezek alapján, jelen ügyben az Alkotmánybíróság megállapította, hogy a gyûlöletre izgatás mint új tényállási elem sérti az Alkotmányban biztosított szabad véleménynyilvánítás jogát. A vizsgált tényállás alapján ugyanis lehetõvé válna az emberek olyan cselekmények miatti büntetõjogi felelõsségre vonása, amely magatartások az Alkotmány 61. § (1) bekezdése alapján védelemben részesülnek. IV.

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes